
Današnje političko komešanje, ne samo po Evropi, već i po 
ciglom svietu, pobudilo me, da reknem koju riečcu, a kojoj 
bi bila sveta namjera, da naš po raznih pokrajinah raz- 
metani narod sazove u kolo sloge. Kad stavih toj knjižici 
za naslov rieči ,Upoznajmo se“, reko sam najbitnije: jer | 
tko se upozna, taj se i sbliži i pobrati, a ako ikad, treba 
danas, da si budu Hrvati, Srbi, Slovenci i Bugari braća na 
jednom braniku, što ga gradi nužda od navale inorodnih i 
brutalnih elementa. 


U Zagrebu 20. veljače 1880. 


Pisac. 

- Odkud potiču u našem narodu nazivi: Vlah i bunjevac, 
mutlak i murlak, rac i šokac? 


Ovo pitanje riešiti će svakako učeni ljudi. Čekam na to ba- 
dava već 25 godina. Neće biti suvišno, ako slijedeće o tome dadem na 
javnost. — Ako tko razjasni bolje, rodilo mu polje. 

Godine 1854. putovao sam preko Trsta u Veneciju, da vidim 
klasičnu Italiju. Prošavši više talijanskih gradovah, navratim se kući 
opet preko Venecije, gdje sam duže vremena ostao. Tom prilikom 
sastanem se sa nekim Dalmatincem, koji se je, ako se dobro sje- 
ćam, zvao dr. Milanović. Kad smo se upoznali da smo zemljaci, reče 
mi, da stanuje skoro 30 godina u Veneciji i da mu vrlo dobro ide. 
Izmedju ostalog zapita on mene, jeli mi poznato odkud dolaze kod 
nas nazivi vlah, šokac, mutlak i murlak, pa zatim bunje- 
vac i rac, odvratim mu da neznam točno. Na to on stade meni pripo- 
vjedati sliedeće: Cesari austrijski pozivali su više puta narod kr- 
šteni u turskih zemljah, da ustaje na Turke s austrijskom vojskom, 
i da se preseljava u cesarske zemlje, koje su na medjah svuda opu- 
stile, jer se je narod, koji je tuda živio, razbjegao odmah, kako su 
Turci preko istih medja provaljivati, harati, paliti, ubijati i sve u 
roblje odvoditi počeli. 

Jedna takova seoba krene se na poziv Cesara Karla iz pre- 
diela nekadašnje Duklije i to preko Skadra. Bilo je u toj seobi 
40.000 duša. Obećana je bila i njima sloboda njihove vjere, sloboda 
od svakog poreza i njihova uprava, a zato da će uvjek ići sa car- 
skom vojskom na Turke. Cesar najmi mljetačke ladje, u koje se 
ovi izseljenici ukrcaju u Skadru. 
> Kako je poznato, leži pod planinom Durmitorom gradina Du- 
klja, koju je rimski car Dioklecijan, rodjen Dalmatinac sazidati dao 
u ono vrieme, kad bijaše sav današnji slavenski jug podvržen Rimu. 
Gospoštija Duklija bila je osobno vlastničtvo cara Dioklecijana. Nje- 

gove kmetove, odnosno robove, zvali su svi okolni susjedi vlasi. 
Zašto? Jerbo su laha — odnosno vlaha imali za gospodara. Lah da- 
 klem potiče od latinske rieči ,Latium“. Naša braća slovenska 
kranjei, korušanci, štajerci, pa i sami istrijanci, i danas nezovu 
drugčije Italiju već laškom — vlaškom zemljom. Tako isto zovu i 
Magjari kako Italiju tako i Rumunje, koji su u trećem vieku prije 
Isusa došli kao kolonija rimska u današnju Vlasku i Moldaviju, skoro 
dakle osam stoljeća prije nego Ugri, koji godine 442. poslje Isusa 
pod paklenim Atilom u naše krajeve nagrnuše, gdje se je Atila sa 
svojom četvrtom kćeri oženio. 

Ime vlah — lah potiče dakle od latinske rieči ,Latium“. 
Na ovaj način bio bi prije katolik vlah, ako već hoćemo po vjeri 
koga označivati ovim imenom. 

Vidivši Venecijanci ovaj čili i kriepki narod naš, nagova- 
rali su ga, da ostane u njihovih krajevih uz iste uvjete kakove im 
je Car Karlo obećao. Pošlo im je za rukom njekoje obitelji nago- 
varati da ostanu, te njekoji se nastaniše uz more, a njekoji po pla- 
ninah. One, koji se nastaniše uz more, pitahu kako se zovu i što 
su, a oni, kako su se zvali u prvobitnom prebivalištu vlahi, osta- 
doše kod toga imena, a venecijanci, znajući da se vlahi zovu, okr- 
ste ih sa ,morlahi“ koje venecijanci pretvoriše u morlachi, kako 
ih i danas svuda nazivaju. Tako ime murlak znači morski talijan. 

Druge, što se nastaniše u planinah, pitaše kako .se hoće zvati, 
pak i ovi odgovore da su vlahi, a venecijanci ih na to prozovu ' 
pMontelachi“. To je toliko koliko planinski talijan. Tu je ostalo 
do 6000 dušah. Ostatak od 34.000 što se izkrcalo u Trstu, dočeka 
carski komisar, da im uruči povelju, koju je car podpisao, i zapita 
kakovo ime da u povelju upiše, i kako se zovu? — 

I ovdje neznadoše drugog si imena dati, već vlasi. Tako bješe 
i u povelju ubilježeno (populo valachorum — narodu vlaškom). Do- 
šavši kao takovi u onda opustošene predjele Hrvatske i Slavonije, 
nisu se niti tamo drugčije zvali već vlasi. Odtud da je poteklo da 
i druge pristaše grčke crkve kod nas vlahom već onda nazivaše i 
nazivaju. | | Pad | 
' Ime Šokac. Kao što nas povjest uči, bili su'naši praoci od 
devetog stoleća pa do početka dvanajstog vieka pristaše grčke crkve. 
Od toga vremena, kako poče padati moć i sila grčkih careva a ši- 

riti nadmoćje rimskih papa, te od kada od jedne crkve načiniše 
dvije, rimsku i grčku, nastala su neprekidna trvenja i borbe medju 
rimskom i grčkom ecrkvom, tako da su jedni krsteći se danas sa 
tri prsta, sutra krstili se sa pet, ili kako za onda običaj bijaše cie- 
lom sklopljenom šakom. Taj su običaj njemački legati zaveli. Oni 
koji kod tri prsta ostadoše, prozvaše svoju rodjenu braću šakcima, 
— šakcem. Eto ti Šokca od šake. 

Ime Bunjevac dolazi od rieke Banje u Hercegovini. Sta- 
novnici, koji su bili nastanjeni uz Bunju, poslje se izselivši po raz- 
nih krajevih juga, najradje su se zvali Bunjevci, po svojoj domorod- 
noj rieki Bunji. Kao god što se u nas kaže: posavac, podravac, od 
imena Save i Drave, tako isto posta i kod njih od Bunje — Bunje- 
vac. Dakle ime Bunjevac dolazi od rieke Bunje. 

Ime Rac. Kad god bunjevci tako se i raci nazivlju tako, po 
rieci toga imena. Po istoj rieci nazivala se ciela oblast oko današ- 
njeg Novoga pazara. Ovo ime neobilježava toliko crkvu ili vjeru 
nego porieklo i zavičaj. U Bačkoj i Sriemu nije poznat naziv vlasi, 
nego samo rački i šokački. U obie te oblasti pak narod i jedne i: 
druge vjere za jezik svoj materinji, kaže da je racki. 

Žalibože znamo i to, da ima dosta našega naroda, koji kad 
ga imenuješ jednim od navedenih imena, vrlo se lahko razjari, mi- 
sleć da je pogrdno, i bio sam i ja kod toliko prilika i neugodnih 
prizora, gdje je dosta krvavih glava ostalo. 

Kad je naša vlaška ulica tako naimenovana, koja se je prije 
zvala laška, — što je svejedno, — vidio sam tolike ljutiti se, za- 
što sada vlaška, kad se prije laška zvala.: Eto i ovdje živa svjedoka, 
da su naši predji Talijane, jednako kao i danas slovenci i magjari, 
— vlahima nazivali. Kad se današnja stolna crkva ,sveti kralj“ zi- 
odala, bili su zidari većinom Talijani, kojima je u mjesto gotovih 
novaca davao kaptol plaću u naravi: žitak, vino i ino. Nekojim da- 
vaše zemlje, svu današnju vlašku ulicu, gdje si i kuće pogradiše. 
Tako postade po njima vlaška ili laška ulica. Većoj sirotinji njiho- 
voj, prostim radnicima, dadoše malo dalje zemlje, gdje si kolibice 
pogradiše i ostadoše kod nas, i tako dobiše. ime vlašćina ili kako 
se danas zove — ,Lašćina“. 

Kako je danas položaj na našem jugu, i kakova je nesloga 
medju jednokrvnom braćom! Znamo da smo svi sinovi jedne majke 

slave, list jedne gore, od jednoga tiesta, u jednoj peći izpečeni. Kad 
to znamo, nebi nas smjelo vriedjati jedno od prenavedenih imena, 
a tim još manje, što smo sada pristaše ne dvijuh nego trijuh vje- 
rozakona. Znamo i to, ako ćemo pravedni biti, da jedan, drugi pa 
i treći nije naš izvorni zakon, nego kopija grecizma, rimstva i mu- 
hamedanstva. 

Naši dušmani ničim drugim toliko nas svadjati neumjedu, ko- 
liko sa vjerozakonom. Kod nas na kićenom jugu, nema u obće 
druge narodnosti, a vjere su tri. U Magjarskoj ima Niemaca, Ma- 
gjara, Rumunja i naše braće Slovaka, a ima sedam vjerozskona, 
opa tu se nitko u vjerozakon nemieša, već svaki i najprostiji Ma- 
gjar sa ponosom kaže ,Magyar vagyok“ — Magjar sam, — bio on 
ma koje vjere. Bilo je i kod njih vjerskih trvenja, i to velikih, ali 
su davno prestala. Bili su i oni ludi, ali su se davno opametili. Mi 
smo u svemu pak i u tome posljedni. Nije li to naša velika sramota ? 

Kad uzmemo da i mi to isto možemo biti, i zvati se Slav- 
jani, a to i jesmo, zašto bi se osvrtali i pitali tko je kojega vjero- 
zakona, tim više kad znamo da niti jedan nije izvorno naš? 

Tri smo rodjena brata. Jednom natukoše čalmu na tikvu, i on 
postane veći pristaša turski nego onaj u Turkestanu, i drugom da- 
doše vajmocalo i eto od njega fanatika; trećem razpelo na ledja i 
eto većeg papiste nego li je papa sam. Na sramotu našu ubijamo 
se 1 krvarimo se radi vjere skoro šest stoleća medjusobno, a znamo 
da nije ma nijedna naša. Tako i danas stojimo razdieljeni u tri ta- 
bora kao god što bijasmo prijašnjih viekova. Pak opet još ni danas 
nepada nikome na um, da traži lieka toj bratskoj sramoti devet- 
najstog vieka. 

Vidimo svaki dan, da se pojedini takme, kako da se jedan 
drugomu ruga i da se otudjimo; vidimo kako nas svadjaju plaćeni 
novinari, netko za plaću, a nekoji nasjedaju plaćenima sa svojom 
gluposti, a to sve zato, da se obistini ona stara poslovica rimska: 
»Divide et impera“ — svadjaj i vladaj. 

U našoj zemlji neće dušmani dati niti časka oduška, već će _ 
uvjek tražiti i izmišljavati kakovo sredstvo, da izvadja svadju i 
omrazu izmedju nas kroz svoje kreature plaćene i neplaćene. 

Osobito kod nas lahki im je to posao, jer je činovničtvo žali 
bože gospodar zemlje, koje mora onako plesati, kako: kad Beč ili 

Budimpešta svira. Tu treba samo namignuti, pa eto brošure lete po 
zemlji kao krilate, a pisci jedne i druge crkve takme se, koji će 
bolje rovati po utrobi izmučenoga i kukavnoga naroda našega. 

Kad predočimo pravu sliku našeg jadnog položaja, mora svakog 
iskrenog prijatelja naroda svojeg groza popasti. Dali i kada će se 
roditi kod nas mesija nalik židovskom, koji će nas izvesti iz ovog 
sramotnog i nesnosnog stanja? Tko će da bude taj izbavitelj? — Či- 
novnici? — Nikada. Takovi nespašavaju, jer moraju slušati zapovjedi 
dotične vlade. — Bogataši? Takovih neima kod nas. Ili valjda od- 
vjetnici? Takodjer ne. Tako isto ni trgovci, jer ono malo što ih je, 
nesložno je i nemoćno, akoprem su oni, koji su položili temelj da- 
našnjoj civilizaciji. Saraceni kao utemeljitelji Kartage, koji se oti- 
maše nekoč za silu i moć staroga Rima, bijahu trgovci; poslije ih 
vidimo zastupane u republici Venecianskoj, tako isto u maloj Ge- 
novi, a u cieloj slici u današnjoj kraljevini Englezkoj, koja je raz- | 
prostranila svoju trgovinu po svih pet stranah svieta. Popovi? Možda 
nije uzalud nastala predsuda, da su najprije popovi, a onda tek 
ljudi; pa da se nereče i opet ona stara, poju bogu svojemu za 80: 
tove novce, 

Iz prostoga gradjanstva mora se poroditi sloga i bratsko spo- 
razumljenje. Onda će biti i najstalnije, jer ono nezna mrziti brata, 
nezna obraćati kabanicu po vjetru. 

Uzmimo za primjer Italiju, u kojoj bijaše do pred dvadeset go- 
dina osam koje kakovih vladarčića, koji su se medjusobno trli i 
mrzili. Tu nije bilo drugog vjerozakona, već katolički, niti druge 
narodnosti već jedna talijanska. 

Ipak neprijatelji vlastitog naroda svojeg iznašli su, da je svaka 
državica bolja — a sama za se najbolja, tako da je Venecijanac 
mrzio Lombardeza, Lombardez Piemonteza, Sardinac Napuljea, a svi 
skupa opet Rimljana, jer je svaki držao se za slavnijeg i odličnijega. 
Zato bijahu jednako, kao i njemačke državice, kroz toliko vjekova 
političke ništice. 

Prijatelji i učenjaci njihovi vidivši to žalostno stanje, počeše 
učiti narod svoj, da se jednim imenom zovu, i to talijanskim, što 
prije nigdje nije bilo čuti. Svaki se po onoj državici zvao, kojoj je 
pripadao. Ovako učiše danas, učiše sutra. Kad vidješe narodni vra- 
govi, da se narod prosvjećava, stadoše progoniti i na muke metati 

narodne učitelje, od kojih je na hiljade platilo životom na lomači. 
Uzprkos svega toga drugi su se radjali, koji su narod a la Mazzini 
učili. Vidio sam, kad bijah prije dvie godine u Rimu, koji broji 
280.000 duša, da od ovih nezna 150.000 štiti ni pisati. Vidimo 
sada kao velevlast i Italiju i Njemačku; vidimo kake se razmeću ; 
kako Bismark para ugovor San Stefanski najveće vlasti u Europi, 
i to onoj vlasti, koja ga neposredno diže do te sile i moći. 'To joj 
kao uzdarje Bismark vraća, i 

Ovako do juče na cielom jugu pociepan pod više vladara, ro- 
bovaše narod naš. Vragovi naši neimali drugog sredstva, već baciše 
otrov nesloge medju jednokrvnu braću, i to sa vjerozakonom, upravo 
onako, kako učiniše Niemci sa našom braćom českom za vrieme 
vjerozakonskog tridesetgodišnjega rata. Kad vidiše, da od junaka 
nad junacima Žižkinih potomaka, koji zadavaše strah i trepet, grozi 
propast cieloj Niemačkoj; kad vidiše da tako složnom i junačkom 
narodu podleći moradu, dobro izmisle i pociepaše ih vjerozakonom. 
Tako Česi propadoše, i sve do danas nemogu ustati na vlastite noge. 
Zašto ? Zbog nesloge bratske. 

Srbsko carstvo propade može biti više sa domaće nesloge gla- 
vara, nego li od grdne sile turske. Nesloga ta nije potekla radi vjere 
nego radi sehbičnosti i taštine pojedinih gospodara. Toga poroka i 
grieha ima i danas vrlo mnogo u srbskome narodu, koji mu je 
strašno škodio u sva vremena, i koji će mu svagda biti štetan, dok 
se neutamani. 

To zlo vidimo u najnovije vrieme i kod Bugara. Drugi im 
dadu podpunu slobodu, a njihovi prvaci u miesto, da tu slobodu 
utvrdjuju, siju u narodu razdor, da postignu veće vlasti i da namire 
svoje griešne sujete. 

Vidimo, što se slogom postići može, kod naših usrećitelja Ma- 
gjara. Šačica ljudi znade izvojevati si samostalnost. Kod njih nije 
pomogla intrigua od strane Beča, koji je nastojao negda hrustiti 
jednu narodnost na drugu, pa niti vjerozakonske spletke nisu mogle 
nigdje klice zahvatiti, akoprem su od velikog slavjanskog naroda 
obkoljeni nalik ostrvu u širokom moru. Kad to vidimo i znamo, 
nemora li svaki iskreni i svjestni sin slavjanskog juga jednako pro- 
plakati sa Isusom preko razkalešenih i razvraćenih Jerusolimaca ? 

Što nam dakle valja sada činiti? Prijatelji i prvaci narodni 
 moradu biti složni i radini, moradu podučavati narod postepeno 
onako, kao što je radio slovenski preporoditelj slavni dr. Janez Blei- 
weis, a ne površno, kao što to kod nas žalibože biva. Vidio sam 
ladanjskoga dječaka. koji je 5 godina učionu u N. pohadjao, pa kad 
sam mu pružio ,Obzor“ da čita, jedva i težkim naporom da je što 
pročitao. — Tko je tomu kriv? Oblasti koje nenadziru učitelje i 
učitelji, koji više u birtiji a manje u učioni sjede. Bilo bi naopako 
da su svi takovi, ali ih takovi ima dosta, i više nego li trebalo i 
biti imalo. | | 

Manimo se razmirica izmedju tri slovenska brata, Srba, Hr- 
vata i Slovenca. Neka se zove, kako je kojega volja, samo neka 
bude vazda na braniku one zemlje, gdje se je rodio. | 

Vazda je liepa ona pomisao naših slavnih predja, koji htje- 
doše oživotvoriti zajedničko ime svima nama, a to je Jugosla- 
veni. Tome imenu opiraše se sestra naša Srbija. Ja, neznajuć zašto 
to, sastanem se prije 25 godina jednom zgodom u Beču sa prvakom 
vlade srbske, sada već pokojnim ministrom Ilijom Garašaninom, 
koga je Beč željeznim nazivao (der eiserne Garašanin). Upitam ga, 
bili bio ljubezan kazati mi zašto da srbski narod nije pristao na 
to. pravo zajedničko ime jugoslavensko? Poslje kratkog promišljanja 
reče mi: mladi prijatelju! vidim da iskreno pitate, hoću da Vam 
pravo kažem, zašto mi u kneževini nismo prihvatili to zajed- 
ničko ime. Vi morate znati, koliko još sirotinje naše čami u tur- 
skom robstvu, koju ako bog hoće, valja nam izbaviti. Ako se tu 
nebude kazalo srbski ustanak, već jugoslavenski, neće Vam niti 
jedan dići se na oružje, ako razvijemo jugoslavensku zastavu, a ne 
srbski krstašbarjak, niti ga jedan sljedovao nebi. Ako pozovemo ma 
koju velevlast u pomoć za oslobodjenje potlačene braće pod imenom 
jugoslavenskim, a ne srbskim, niti Vam se jedna odazvati neće, jer 
bi smetale druge. Eto Vam prijane pravih razloga, zašto za sada 
to slavno zajedničko ime prihvatiti uprav nesmijemo, ako nismo 
voljni škoditi sebi i svojoj sirotinji. U ostalom ja sam i sa Vašim 
prvakom ovako govorio, koji mi je to sasvim odobrio. Kad se bog 
smiluje i naša se braća turskog jarma oslobode, tada sigurno neće 
biti nikakove zaprieke, da zajedničko ime primimo, u koje kolo će 
i naša braća Bugari i Slovenci bez dvojbe pristati. 

Pomoćju božjom i krepkom mišicom bratskog nam naroda 


srbskog i junačkih crnogorskih Leonida pa dvaju velikih careva, pa- 


doše i raztrgaše se petstogodišnji okovi naroda našeg, svanu i njemu 
sunce bolje sreće i budućnosti. Stvoriše se tri suverenske bratske 
nam sasvim neodvisne države, a biti će i četvrta ako Bog da na- 
skoro, kojom zapovjeda knjaz hristjanski Bogorides. Naskoro stro- 
poštat će se trula zgrada osmanlijska kod najmanjeg vjetrića. To 
bi bilo odavno, da nije otimačine svietskih potentata za Carigrad, 
koji će nefaljeno prije ili poslje Grcima pripasti, a njihov je i bio. 
U njihovim rukama neće Carigrad biti nikomu od pogibelji, premda 
je ključ trijuh mora, i leži skoro na najliepšoj točki svieta. 

Starim Grkom imadu zahvaliti za umjetnost svi narodi svieta. 
Novi su Grci vitlali narod bugarski i srbski. Oni su pozivali Turke 
iz Turkestana u pomoć sad proti jednim, sad proti drugim, te sa 
Turci podjarmiše i sami sebe i svoje gospodare Grke, pa zatim 
cieli iztok. Njihovom pomoći pade žrtvom 'Srbija i Bugarska. Za 
njih ima mjesta ona latinska poslovica: ,graeca fides, nulla fides“. 
Oni i poslje pada i propasti Carigrada sprijateljiše se sa Turci, te 
zajedno s njima držahu rod naš kroz pet sto godina u robskih 
lancih. Oni su bili turski izvidači, špioni, savjetnici, častnici, posla- 
nici, u kratko sve, samo da sa Turci gospoduju, a raja, naša braća, 
da robuje. Eto i kod posliednjeg sveobćeg ustanka proti Turkom 
složiše se radje sa Englezi proti Slavenom, i tu se obistini ona: 

»Der Betriiger war der Betrogene.“ 

Aristokracija magjarska naučila je od vjeka gospodovati, a 
obično gradjanstvo kao i prosti puk robovati. Ovo ona nemože za- 
boraviti, već će se boriti za svoje gospodstvo i svezati će se bilo 
to i sa safhim paklom, da postigne svoju svrhu. 

> Zašto poljsko kraljevstvo pade i razkomada se? 

Uzrok je taj isti, koji je i danas u Magjarskoj. Plemstvo je 
gospodovalo. Gradjanstvo i prosti puk nisu ništa padom svoje kra- 
ljevine izgubili, nego moglo bi se uztvrditi, da su prije dobili, jer 
plemstvo poljsko borilo se i boriti će se za svoje vlastito gospod- 
stvo. Njemu je do toga više stalo nego li do uzpostavljenja poljske 
kraljevine. Arjstokracija dakle poljska i njena emigracija po cielom 
svjetu raztrkana, praviti će sveze i spletke proti samoj svojoj braći, 
narodu ruskomu, srodnome po krvi i jeziku. 


ma. ia da 

Vidjeli smo ih vojevati na njihovu vlastitu sramotu sa naj- 
većim dušmanom naroda slavjanskog, Turčinom. Vidimo ih vazda 
pripravne na svaki mig onih država, koje su protivnice ruske; vi- 
 dimo ih intriguirati i molestirati narod i vladu rusku, dizati bunu 
za novce, sad francezke, sad englezke, od kojih država se ona i 
danas uzdržava, nalik razkalašenoj djevojci. | 

| Drže se za najveće branitelje papizma, i zato se nestide po- 
 vlačiti subvenciju iz takozvane ,propaganda fidae“, dakle su pla- 
 ćene kreature, akoprem se drže prividno za velike štitnike katoli- 
cizma. Evo jedan slučaj: Bio sam god. 1862. u Josefstadtu u Českoj 
“ zatvoren kao politički okrivljenik, ne za nekakove puške, za koje 
sam tek ovdje poslje skoro četirigodišnjeg apsa čuo, već upravo 
zato, što sam nekada učio omladinu hrvatsku misliti i govoriti hr- 
vatski. Neka za ovo odgovara ban Šokčević sa svojim policajnim 
aparatom po granici, kojemu je današnja umirovljena excelencija u 
Zagrebu chef bio, povlačeć za špionstvo tolike novce. Da pokaže 
pogibelj i da badava neharače žuljeve narodnje, izmisliše i nadjoše 
pogibeljna tobož čovjeka; a biti će valjda i ona sumnja na me ba- 
čena, da sam našoj vojsci krajiškoj god. 1859. kadno ih poćeraše 
u Italiju, do 5000 proklamacija razdielio, i tobož da netuku Tali- 
jane. Pa i za onu tvrdku, što bijaše u noći godine 1860. pribijena 
na vrata bana Coroninia, a glasila je: 

»Niti Kranjac nit Furlan 

Nije bio Hrvatom ban. 


Hrvat mora biti ban: 
Coronini pobiraj se van.“ 


Iste noći je i otišao tragom bez obzira. 


Upoznam se u tom apsu sa bivšim diktatorom poljskim Lan- 
gievićem. Bili smo veoma intimni. Kada se ono pol sata prije, a 
pol sata poslje podne u Cvingeru šetalo, obično smo nas dva skupa 
bili. Jednom zgodom bijaše govora o crkvi, i on mene pitaše, je li 
istina, da sam ja grčke crkve? Reknem mu da nisam, već — srbske. 
Na to on ljutito odvrati: Alors vous etes un Russe, (vi ste dakle 
Rus?) okrene se i više ni pogledati. A koliko ja držim do grecizma, 
rekao sam naprvo. Nu Poljaci nevide, kako Bismark germanizira 
Poznanj. | 

Zaviriv u povjest, opazit ćemo, na žalost i sramotu našu, ko- 
liko je oteto po drugih narodnostih naroda našeg, najviše u Nje- 
mačkoj. Skoro polovica današnjih Njemaca bijahu nekada našeg 
roda sinci. Srbski narod u Njemačkoj razprostirao se u XI. vieku 
do 1200 četv. milja sa 2'/, miliuna duša. Njihove nekadašnje gra- 
dove: Djevingrad ponjemčiše u Magdeburg, a Branibor u Branden- 
burg itd. Ciela današnja Bavarska — koja se, dok Slaveni bijahu, 
zvaše Bojari, — Tirol i sva Saksonska, bilo je slavenško. Mali ostatak 
Srba, što se još obdrža u Lužici i Budišinu, do 100.000 duša, nešto 
pod Pruskom, a drugo pod Saksonskom, još se otimlje, i ako bog 
da, oteti će se za sve vjekove. 

U Italiji bio je slavenski cieli Friaul i pol nekadanje repu- 
blike venecijanske. U bivšem turskom carstvu eto i danas naša ro- 
djena braća muhamedanske vjere zovu se Turci, pa neima blaga, za 
koje bi se oni toga imena odrekli. 

Čitali smo u Anatoliji (Maloj Aziji) od Laza, kao ljutih bori- 
oca za carigradskog padišu. Ovo su pravi potomci naroda srbskoga. 
Car Bajazet poslje pada na Kosovom polju do 100.000 porodica 
dade odćerati kao robove u Aziju i okrsti ih po knezu Lazaru Laz- 
ogli, Lazini sinovi, koji su toliki odpor zadnjeg ruskog rata Rusom 
davali. 

I u samoj Africi naći ćemo naših potomaka. Godine 1917., 
kadno se pobuniše Beduini proti Selimu II. caru turskom, posla 
ovaj same janjičare, našu braću Bošnjake, da ih podjarme, što ovi 
i učiniše i tamo sasvim ostadoše. Vidivši ovi slabost cara Selima, 
načiniše se sami gospodarom zemlje, pa i danas ćemo naći u njih 
lik (tip) naš, a ništa drugo. | 

Magjara, Huna i Ugra je došlo iz Atlaja sa Volge svijuh skupa 
1!/, mil. Danas ih ni toliko bilo nebi, jer kroz vjekove ratujuć, sad sa 
ovim sad sa onim, izginuše, a najviše proti Slavenom u savezu, kao 
što i danas čine sa Njemcima. Oni znadoše nadoknaditi si gubitak 
inimi plemeni, njemačkim, a žalibože i slavenskim. Tako n. pr. po- 
stade iz Fischera — Alasy, iz Deutscha — Nćmet, iz Sehwarza — 
Fekete, a iz Petrovića — Peterfy, iz Demetrovića — Dčmštčrfy 
itd., u "Magjarskoj ima toga hiljadama. Na veliku žalost i sramotu 
našu ima u našem Zagrebu mnogo gradjana, koji su ovamo došli 
i nastanili se iz susjednih slovenskih zemalja sa slovenskimi pre- 

zimeni, a ovdje kod nas poniemčiše ne samo sebe nego i svoja 
prezimena. Tako je postao n. pr. od Merhar — Meerherr, od Neslau 
— Nestlang, od Gričar — Gritscher, od Steršen — Sehrsehčn, je li 
to sehr sch&n? pitam svakoga, a ima više još takove nevolje. Na 
primjer jedan se zvao prvobitno Sehwarz, na jedanput se pohrvatio 
u Crnčića, kratko vrieme zatim pade mu na um, pa ište svoje 
Schwarz natrag, kako se i danas piše. Pitam ja svakog sviestnog: 
što bi Talijan takovoj šeprtlji prišaptnuo ? | 

Mi smo se svuda gubili i u tudje narode prelivali i to u 
užasnome razmjerju. Okolnosti jadne po nas tome su najviše krive, 
ali smo krivi i mi, jer nismo njegovali ljubav i ponos spram imena 
i naroda svoga, nismo se dakle poznavali. 

Što mojoj otačbini Hrvatskoj oteše vragovi naši tako rekuć 
sve; što oteše grad Rieku, glavu i krunu hrvatske države, što oteše 
i plodno Medjumurje, hrvatski banat, što time odsjekoše glavu i 
noge, a ostaviše nakazno truplo, to je sve kadra učiniti sila za 
vrieme. Sve me to nebi toliko žalostilo i razovililo, koliko skorašnji 
slučaj sam po sebi nevin, a to je: što Hrvatu nedopustiše svojem 
hrvatskom bogu hrvatski se moliti, tobož kao da bog nerazumije 
drugi jezik već latinski. 

 Slušao sam pripoviedati kao. diete u krajini, da je bogu naj- 
miliji latinski jezik, kojeg danas nijedan narod negovori. 

Daklem mrtvi jezik bogu bi najmiliji bio! — 

Polovica Hrvata može i smije moliti se svojem bogu na svo- 
jem jeziku, a to je senjska biskupija. Ovo bi mnogi držao za ma- 
lenkost, a ipak tomu nije tako, jer znam iz vlastitoga izkustva u 
gornjoj Krajini, u mojem rodnom mjestu. Jedan je narod i dvie 
crkve. U obe crkve služi se slavenski, pa jedan kao i drugi, službu 
božju razumije. Dosljedno nemože ju jedan kao ni drugi mrziti, ili 
prezirati, akoprem je to višeputa od vragova domaćih pokušavano. 
Vidio sam i to, da pristaše jedne i druge crkve polaze jednu i 
drugu bez ikakova zazora. Osim toga žene se medjusobno, i ku- 
muju jedan drugomu, pa baš ako to i nije po ćudi Rimu i Cari- 
gradu. I tu je očevidno, da koren mržnje vjerozakonske nije još 
uhvatio kod prostoga naroda našega, akoprem je zadnjih šest godina 
u tome mnogo agitirano po zapovjedi naših vragova. Moglo bi se: 
uztvrditi, da je u tome za ovih 6 godinah učinjeno više, nego što 

je učinjeno kroz razne faktoriće kroz vjekove. Može se kazati na 
slavu graničarskoga sina, baruna Filipovića, da je on potezom pera 
sve te vragove na jedan put razpršio. 

Bilo bi koristno i spasonosno za bratsko sbliženje jednokrvne 
braće, kada bi i kod druge polovice naroda našeg u crkvi zaveo se 
hrvatski jezik, kao što to bijaše od XI. pa sve do konca XVI. vieka. 
Naši predji u Zagrebu otimali su se i protivili zavadjanju tudjeg 
jezika u službu božju. Mnogi su toj zlokobnoj ideji opirali se, a 
mnogi su i stradali na raznih mukah. Najzad moradoše sili Rima 

i podleći, te zadnji znakovi glagolitice i ćirilice bijahu javno na 
kaptolskoj piaci pod nadzorom kanonika Ledinskia u mladje doba 
sažgani. 

Kad je Rim u XVI. vieku hotio to isto izvesti u Njemačkoj, 
skoči na noge skoro sav narod njemački, opiruć se oružjem u ruci, 
odkud se porodi 30 godišnji vjerozakonski rat. Posljedice bijahu, da 
se porodiše razne vjerozakonske sekte, kao najglavniji protestanti i 
evangelici, tako da danas u Njemačkoj ima na tucete raznovrst- 
nih sekta. 

Vrieme bi bilo skrajnje, da se kod Hrvata uvede narodni 'je- 
zik u crkvu. Molili bi i prizivali boga svoga zdušnije i razumnije, 
te bi nas možebiti prije čuo i izpunio naše želje i molbe, pak bi 
nam dao ono, što je dao Magjarom, koji ga magjarski moliše 

mole. > 

Englezi, vidivši, da pod Oberkaiserima, rimskim papami ne- 
mogu uspjeti niti na polju prosvjetnom, niti na gospodarskom, stvo- 
riše za sebe domaću crkvu i okrstiše ju svojom ,Anglikanska 
crkva“. Eto vidimo od ono doba do danas kakova silna razlika 
medju onda i danas. Da je Rim posljedice toga nasilja proračunao, 
uvjeren sam da do toga nikada doći nebi dao. Tako isto sam uvjeren, 
ako moja braća zavedu i u crkvu domaći narodni jezik, nitko se 
tomu opirati smio nebi, a najmanje sveštenici kao domaći narodni 
sinovi, a i to bi bilo od velikog zamašaja za sbliženje bratsko. Tako 
su u Srbiji odbili svaku pokornost crkvenu carigradskim i drugim 
patriarcima i uredili svoju nezavisnu crkvu, koju zato pravedno na- 
zivlju srbskom, jer je gotova i nezavisna. 

Kad Englezi imaju svoju anglikansku, a Srbi svoju srbsku, za- 
što da i Hrvati nebi imali svoju hrvatsku katoličku crkvu. Izmedju 

riske 1 grčke crkve, nema nikakove bitne razlike, i da ima kod 
ove braće malo više pameti, uvidili bi jedni i drugi, da je crkvena 
razlika još manja nego u jeziku, pak bi uklonili i tu razliku vjere, 
kao što ukloniše i onu razliku u jeziku. 

Sveštenicima iztočne vjere preporučujem živo, da .paze više na 
svoj poziv i da ga bolje vrše, osobito da svakoga praznika poučavaju 
svoj narod u praktičnome životu. Koji nije zato spreman, neka se potrudi 
i požuri, da se što bolje spremi, te da zasluži ono, što mu narod njegov 
daje, jer bez muke nema ni nauke, a i narod se ljuto muči, dok zaradi 
i. uradi ono što popi daje. Narod je bistar i razumjet će sve, što mu se 
pametno i koristno kaže. Na pr. kad je rodna godina, treba ga upu- 
titi da čuva i za hrdjave i zločeste godine, a ne što kuc to muc, i 
pleti. kotac kao i otac. Ako ikada, to je danas dužnost, ne samo 


"sveštenika, već svakog pojedinca, priskočiti narodu našem u pomoć, 


netko knjigom, a netko poučnom rieči. Narod naš sada, poslje slom- 
ljena turskoga smrada, koji s ove i s one strane Une i Save robo- 
vaše oko pet stoleća, nalik je malom djetetu, podignutu na svoje noge. 
Sve mu je od domaćih i stranih krvopija oteto, i ništa mu ostalo nije 
osim gole duše. Ostalo mu je samo ono, što bi riedko kome dru- 
gome narodu pri istih jadnih okolnostih ostalo, a što mu njegove 


krvopije i tištitelji oteti nemogaše,, a to je valjana mišica, zreo um 


i bistra pamet. 

Njega je muka i vječna opreznost za kukavni život misliti na- 
učila: — Kaže se, da smo svi životinje dakle i čovjek, i tek onda 
prestaje životinja biti, kad iz svoje glave počimlje misliti. A da zna 
iz svoje glave misliti, pokazao je narod naš time, što mnogi na pa- 
met po nekoliko stotina narodnih pjesama znade. Da neima dara 


X mišljenja, nebi znao tolike pjesme, pripovjedke i zagonetke. Tome 


se čude svi učenjaci svieta, a najviše Englezi i Niemci, koji su te 


proste narodne pjesme naše preveli u svoj jezike, i nadiviti im se 


dosta nemogu, koliko su: umne. 

Liepa nam je zemlja u kojoj živimo, obdario ju je dobri bog 
svakim mogućim obiljem. Samo bi morali znati ju obradjivati. Je-. 
dina gornja krajina je loša, jer su šume izsiečene, pa nema nika- 
kova zaklona strahovitoj buri, koja u svojem vrtlogu izpiri izpod 
samog kamena ono malo zemlje, +a kamen je žalibože svuda po cie- 
loj gornjoj Krajini. Tu dakle pučanstvu na golu: kamenu obstanka 

| | 2 

neima, osobito u Liki, — nekadašnjoj cesarevoj diki, — već bje- 
žati, pravo rekuć povratiti se u svoju djedovinu Bosnu i Hercego- 
vinu, odkud su sili morali izmaći. Veliku zadužbinu učinila bi vi- 
soka vlada austro-ugarska, da ovim tristogodišnjim stražarom, koji 
su kako za kraljevstvo tako i za carstvo, a i za cielu Europu pre- 
velike zasluge stekli krvlju i životom, olakša povratak, pak da im 
pomogne doći do svojeg prava, do svoje zemlje, koju će sada koje- 
kakovi švindleri čifutski i ini špekulanti od bivših begova i aga za 
bud što ujagmiti, i kroz što bi se moglo doći do velikog trvenja. 


Tome može samo vlada i to u interesu same čovječnosti doskočiti 


time, da zabrani do konačnog riešenja agrarnih odno- 
šaja zemlje prodavati, osim samo domaćim. | 

Bosna je plodna zemlja. Ona je hranila za vrieme kralja 
Tvrdka do 5 milijuna duša, dočim danas u njoj neima nego jedva 
jedan. Ličanin nemože nigdje kad Liku ostavi zdrav ostati, nego 
samo u Bosni: Ja se dobro sjećam nekoga Perka Divjaka pred 26 
godina, koji se je preko Karlovca odselio, bježeć od gladi, kao što 
oje i ove godine u Lici, u Slavoniju. Bijaše u proljeće, jer u drugo 
doba godine i nemože se od golotinje seliti. — U jesen eto Perka 
k meni u sobu sama samcata, pokunjen tužan i žalostan. Pitam ga 
gdje mu je obitelj, a on suznim okom pa plačuć cikne kao guja 
ljuta: pomrlo je sve devetero, 8 djece i žena, gospodaru, i evo sani 
vraćam se, da ja barem u mojoj blaženoj zemlji kosti ostavim. U 
vremenu od 4—6 mjeseci pomrlo mu je sve 8. djece i žena. Evo 
kako: ovi nesretnici sele se u Slavoniju, jer u Bosnu od Turčina 
nisu smjeli, u proljeće. Kad zlosretne trešnje dozrievaju, oni ih se 
najedu, napiju se one slavonske vode, koja neteče iz kamena kao u 
Lici, dobiju groznicu, natrpaju se ehinina, oteče im trbuh, a zatim 
u ledinu. Tako .je i moj Perak Divjak izgubio za nekoliko mjeseci 
osmero djece i ženu. Ovakovih slučajeva ima svake godine. Skoro 
10 po sto pozoblje crna zemlja u Slavoniji i Banatu. Sada dakle ili 
nikada, svi Ličani, malo i veliko, tko želi ostati na životu, neka se 
seli u Bosnu. | | 


Lika broji danas 93.000 duša, a nije kadra hraniti niti 10 


hiljada. — Ličko nekadanje veliko polje, koje se zvalo lički Banat, 
danas je neplodno, neraste na njem već nekakova grašika, koju ni- 
kakova životinja jesti neće. Plodonosna Krbava pretvorila se u hladno 

jezero, na kojem bi mogle“ morske šajke ploviti. Gračačke su luke 


"to isto, jer kod male kiše vođa poplavi sve luke. 


Liki je dakle -Bosna najbliža, najsrodnija i najzdravija, samo | 


valja znati zemlju obradjivati, ovu od Boga blagoslovljenu zemlju, 
oi eto kroz nekoliko godina biti će bogatstva, bogatstvom doći će se 


(do škola, i tako će moći i oni ući već jedanput u kolo sretnijih i 


: 
| naprednih naroda. Kad to postignu, naći će raja ne samo na 


do 


i, 


' 


nebu već i na zemlji, jer do sada neimadoše upravo ništa dobrog, 
već viečno robovati sad za ovoga sad za onoga, pak tako žalibože 
“živiše do sada na zemlji kao u paklu. Kaže se da se može i jedno 
i drugo, to jest, i pakao i raj na zemlji naći. — Raj ti je gotov, 
ako imaš dobru, pametnu, čuvarnu i radinu ženu, a poslušnu djecu. 
“Ako je žena naopaka, djeca razkalašena, suprug ljenčina, eto pakla 
u sried kuće. Tko je dakle pravi prijatelj sirotinje, valja narod na 
"ovu okolnost opreznim napraviti, da se načela ovoga drži. Osim toga 
valja narod na čistoću naučiti, jer je ona prvi: uvjet zdravlju. Valja 


' znati spremiti si jesti, jer i to je vrlo važno znati. Nehotice odaljih 

se .tako daleko od glavnoga predmeta. Tko poznaje Liku a zna, da 


| .sam i ja iz nje potekao, neće mi zamjeriti. Sada ću preći opet glav- 


“noj stvari. 
Dosta je bilo biede i nevolje. Valja da već jedanput pripoz- 
“namo brata za brata, jer inače ćemo morati priznati tudjina za go- 


. spodara. Nepitajmo, zove li se Turčin, čifut ili ma kojim imenom. 


: . Samo neka svaki zna braniti prava zemlje, Silom se ništa postići 

“ nemože. Okanimo se domaćih zadjevića. Znajmo da neima sile na 
svietu, koja bi kadra bila izbrisati povjestničko ime ma koje. Znamo 
“ koliko je narod naš poslje svoje samostalnosti promienio gospodara. 


“Svi su išli na to, da i njega i ime njegovo utamane. Protivnici i 


“ugnjetači učinili su nam mnoga zla, tamani se naš narod nemilo- 


, 


NJ ali neutamani se narod ni imena narodna. Oba imena draga 
“su svakome narodu, oba su priznana od svega svieta.: Pod štitom 


B, ne imena preporodi se Hrvatska, pod štitom drugoga imena 


NE 
Di 


održa se Crnagora slobodna kroz sve viekove, uzkrsnu nezavisna 
“ kneževina druga, poslje robstva od viekova, i to od najgroznijega 
'* robstva. Nedirajmo ni u jedno to ime narodno, nego pustimo, neka 
se zove kako tko voli, osjeća i želi. Ište to vrieme, razum i obća 


korist. 
* 


20 | | 


Liep sam prizor doživio kod mojeg stola, za kojim je sjedi 
na čelu jedan Rus, do njega jedan bosanski. muhamedanac, dalj 
jedan poznati crnogorski pjesnik i jedan Hercegovac. Kad su s 
pobliže upoznali i vidjeli, da jedan drugog razumije — jer R 
razgovara sa muhameđancem i jedan drugog razumije — nitko v 
seliji od muhamedanca, koji prvi put vidje brata Rusa, koji 3 njim 
jedan jezik govori. Crnogorac, sjedeć preko od muhamedanca, usta 
i pruži ruku begu te reče: beže daj ruku! beg mu pruži drag 
voljno ruku, -a Crnogorac reče begu ovako: ,beža, imadosmo 
nepoznadosmo se; izgubismo se, poznadosmo se.“ Beg ga je odma 
razumio i odvrati: ,Kamo sreće, da smo se ovako češće sastajali 
pak bi se.+ Poznali, & naš vazdašnji sastanak bio sa handjarom 
|  diljkom u ruci. 


Ja neću zaboraviti onu popratnu pjesmu neumrlog pjesni 
dra. Demetra, kojom je. god. 1862. popratio naše kazalištno družtvo 
kad je Vue u BIOENIu, od koje sam samo ovo :zapamtio : 


, Odavno se sestre nevidjele! 

Zmaj pakleni medju nje se stavi, 

to bog spoji htijuć razstaviti. 

Nu zalud su napori utvore, 

Što je srodno, što je jedne krvi, 
Nerazstave vrleti i gore, 

Sve prepone srodstvo svlada, smrvi.“ 


Onda opet nešto dalje u istoj pjesmi: 


.» Pod nom vazda tinja iskra, 
Iskra blaga ljubavi bratinske, 

U plam jasan ona odmah bukne, 
Kad ju bratske rieči dah dotakne.“ 


Po mojem mnienju sastanci bi bili od prieke nužde i to š 
skorije. Za početak morala bi biti tri: jedan u Zagrebu, jedan 
bieloj Ljubljani, a jedan u Biogradu. Na ovima bi se morao stvo 
riti zajednički književni rad, dok toga nebude, ramati ćemo. 

Mnogi misle, da je ćirilica izključivo srbsko ili rusko pismo, 
Čirilica je najprije svojina naše braće Moravaca, gdje je stvoren 
po slavjanskih apoštolih Ćirilu i Metodu, odtuda je primljena P 
Česib, Slovencih i Hrvatih, najposlje dokotrljala se do srbskoga na 

roda,' koji ju je -neprestance i zadržao. Tu dakle prvenstvo imadu 
Moravci, pa istom poslje i mi drugi Slaveni, jer je za Slavene 
stvorena. ' 
Latinica je rimsko pismo, možemo se služiti i služimo se 
i njom. Da su vidili Ćiril i; Metod, da ona odgovara duhu našeg 
jezika, sigurno nebi izmišljavali ćirilicu, već bi ostali kod rimskog 
pisma. Ako bi dakle primili finliću ta sviju nas, učinili bi ono, 


što je namjera bila onih svetaca, koji su nju sklopili i načinili, i 


sjedinili bi se u knjigi sa dvie srbske i dvie bugarske kneževine, 
a tako i sa narodom velikoga carstva ruskoga. Vriedjati nemože 
nikoga, jer su slova kao takova niema, a nisu izključiva svojina ni 
hrvatska, ni srbska, ni slovenska, ni bugarska, ni ruska. Već i 
onako dajemo učiti našu mladež ta pismena kod nas, a tako isto 
Srbi i Slovenci uče jedno i drugo i to bez svakoga zazora. 
Skrajnje je .vrieme, da strastima i slabostima kod nas mjesta 
nestane. Učinimo li to, onda će nas blagosljivljati naše potomstvo. 
Budemo li i dalje trovali mladež i sijali u mladjahna srca sjeme 
mržnje i preziranja, koje poslje neizčupa nitko, već ode š njime u 


grob, onda težko nama svima, a blago našim dušmanima. Vragovi | 


naši nespavaju. Oni su dobro proračunali, da su onda, kad brat u 
brata povjerenja neima, raztrgane prijateljske sveze svijuh družtvenih 
odnošaja. Onda nastaje sumnjičenje, opadanje, a najposlje sama pro- 
past. Znamo vrlo dobro,. što se je kod nas radilo prije 20 godina 
po krajini. Ondje, gdje je više pravoslavnih bilo, dolazile su koje- 
kakve kreature k njima, pak su im kazivali: Vlasi, bog vas ubio, 
budite na oprezu, poklati će vas bunjevci; obratno, gdje je bunje- 
vaca više bilo, tako su isto njima govorili. Da je tako bilo, svje- 
dočit će sva krajina, a ima i u Zagrebu ljudi, koji su nekada takovo 
orudje naših vragova biti morali, više puta proti volji i svojem 
osvjedočenju. Znam jednog, koji je kao čisto mali plaćenik upisao 
za jugoslavensku akademiju 1000 for., samo da se laglje uvuče u 
sve krugove kukavnog naroda našeg. Tako isto truje i.smradi taj 
isti sad one petstogodišnje robove u Bosni, i zato su ga onamo 
i poslali. 

Takovim je zadaća; da podtiču duguju medju rodjenom braćom 
i da se medju sobom taru i upropašćuju. Ako shvaćamo vlastiti 
interes zemlje i naroda svog, moramo prigrliti i onog trećeg brata, 

ma da se on Turčinom naziva, jer kako prije .rekoh, slobodno 
- mnienje valja pustiti svakome. Kad on bude znao, da se tako na- 
zivati smije slobodno, uvjeren sam, da će on sam, kad do osvjedo- 
čenja dodje, odustati od onoga, što je sada braniti pripravan i sa 
samim životom. Fanatizmom, osobito vjerozakonskim, nepostiznju se 
velike stvari. ' Tome je bilo nekada vrieme, ali je davno prošlo. 
Nigdje nije donielo blagoslova i sreće. | 


> Vidimo jasan primjer u Španjolskoj. Ona je igrala nekada 
medju tadanjimi velevlasimi ulogu upravo onakovu, kakovu ima 
danas Englezka. Sa vjerozakonske mržnje u 15. vieku ona izćera 
sve čifute iz zemlje, te ih baci na 80 morskih galija u sredozemno 
more, i to bez kormila, neka ih vjetar nosi. Vjetar ih je nanio u 
nesretni orient. Tu našoj braći slavenskoj nisu donieli nikakove ko- 
risti, već su kao nevjerni Grci, bili plaćene i neplaćene uhode 
turske. Židi ovi plaćahu veliki harač, jer povukoše svu trgovinu 
cielog orienta na sebe. Od ono doba, kad oćeraše Španjolci čifute 
iz zemlje, poče nazadovati fizično i materijalno Španija poslje pada 
venecijanske republike i male Genue, ona koja je postala bila morna- 
ricom najvećom cielog svieta. Sa čifutima pade trgovina i obrt, a 
time i državni prihodi španjolski, pak je još i danas politička ni-- 
štica. Naprotiv vidimo kod Engleza, što može sloga. Iz raznih ele- 
menta stvoriše si ne samo jaku i bogatu državu, nepitajuć kako se 
tko zove, pa ne samo državu, već i sam jezik novi, kojega jedva 
900 godina stara, danas skoro pol svieta govori. ' | 


Mi na jugu da smo složni, mogli bi po našem geografičkom 
položaju osnovati onakav položaj, kakav danas uživa Holandezka i 
Danska, i to za kratko vrieme. Sa jedne strane imamo naše ja- 
dransko more, sa druge velike rieke Savu i Dunaj, koje nose naj- 
veće šajke, sa treće crno i egejsko more. | 

To sve možemo postići, ako se u bratsko kolo jugoslavensko 
uhvatimo. I to će biti pre-ili poslje, pa bili naši vragovi ma kako 
veliki i radili što ih je volja. 


Ima takovih sinova naših, koji imenom hrvatskim ili stati 
trgovinu ćeraju. Izkusio sam, da su ti ljudi najopasniji. Sa svie- 
tinom nebi se smjela iotnina boriti Takovi ljudi kod svake i naj- | 
manje zgode iztiču ta dva imena, a prodali bi sve nas i jedne i 


